སོགས་པ་བརྗོད་ནས། འཁྱུད་པའི་ཚུལ་དུ་བྱས་ཏེ། རྡོ་རྗེ་ཆེ་དང་དྲིལ་བུ་ཆེ། །ཞེས་
པ་ལ་སོགས་པ་བརྗོད་ནས། རྡོ་རྗེ་ཐུགས་ཀྱི་དམ་ཚིག། དྲིལ་བུ་གསུང་གི་དམ་ཚིག། རང་
ལྷའི་སྐུ་ཕྱག་རྒྱ་ཆེན་པོའི་དམ་ཚིག་སྟེ། དམ་ཚིག་གསུམ་དང་མི་འབྲལ་བར་གྱིས་ཤིག། ཅེས་
གདམས་ནས། བུམ་པའི་ཆུས་ཀྱང་དབང་བསྐུར། རྡོ་རྗེ་སེམས་དཔས་དབུ་བརྒྱན་པ་ལ། ཨཎྷཾ་
ལ་སོགས་པས་མཆོད་དེ། དབང་གི་ལྷ་ཐམས་ཅད། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། ཞེས་པས།
ཁམས་གསུམ་ཆོས་ཀྱི་རྒྱལ་པོར་མངའ་ཕུལ་ཏེ། མངོན་རྟོགས་ལྟར་དཀྱིལ་འཁོར་དང་ལྷའི་
རྣམ་དག་བརྗོད་ཅིང༌། སློབ་དཔོན་གྱི་དམ་ཚིག་ལ་སོགས་ཡང་བརྗོད་པར་བྱའོ། །དེ་རྣམས་
ཀྱིས་ཕྱིའི་དཀྱིལ་འཁོར་མཐོང༌། བུམ་པའི་དབང་ཐོབ། ལུས་ཀྱི་དྲི་མ་གཙོ་བོར་སྦྱངས། ལམ་
བསྐྱེད་རིམ་སྒོམ་པ་ལ་དབང༌། འབྲས་བུ་སྐུ་རྡོ་རྗེའི་གོ་འཕང་མངོན་དུ་བྱས་སོ། །ཞེས་རྟོགས་
པ་བསྐྱེད་དོ། །
དེའི་མཐའ་རྟེན་རྗེས་གནང་ནི། སློབ་མ་བདེ་ཆེན་རལ་གཅིག་ཏུ་དམིགས་ནས། སེམས་
ཅན་ཀུན་ལ་རྣམ་ཀུན་ཏུ། །ཞེས་པ་ལ་སོགས་པའི་ཚིགས་སུ་བཅད་པ་ལྔ་སྦིན་པར་བྱའོ། །
གལ་ཏེ་འདོད་ན་མེ་ཏོག་ཕོག་པ་ལ་སོགས་པའི་ལྷའི་སྒྲུབ་ཐབས་ཀྱི་ལུང་བྱིན་ནས་ལྷ་དེར་
བསྐྱེད་དེ། རང་གི་སྙིང་ཁ་ནས་བརྒྱུད་དེ་ཞལ་ནས་འཕྲོས་པའི་སྔགས་ཕྲེང་སློབ་མའི་ཁ་ནས་
ཞུགས། སྙིང་ཁར་ཏིང་ངེ་འཛིན་སེམས་དཔའི་མཐའ་སྐོར་དུ་འཁོར་བར་བསམ་ཞིང་། འབྲུ་
-106-

སྔགས་ལ་འཇུག་པའི་སྒོ་ལས། བདེ་ཆེན་རལ་གཅིག་མའི་ཆོས་སྐོར་རིམ་པ།
གསུམ་དང་། ཨོཾ་ཧྲཱིཿཥྚི་ལ་སོགས་པ་ཇི་ལྟར་འཚམ་པ་རྗེས་ཟློས་བྱེད་དུ་གཞུག། སློབ་མས་མེ་
ཏོག་ཕུལ་ཏེ། བཅོམ་ལྡན་བདག་ལ་སྩལ་ལག་ཀྱིས། །བདག་ལ་འགོ་བར་མཛད་དུ་གསོལ། །
ཞེས་པ་དང་། བླ་མས། བཅོམ་ལྡན་འདི་ལ་སྩལ་ལགས་ཀྱིས། །འདི་ལ་འགོ་བར་མཛད་དུ་
གསོལ། །ཞེས་བརྗོད་པར་བྱའོ། །
གསང་བའི་དབང་གི་ལས་ཀྱི་ཕྱག་རྒྱ་ཡོད་ན། དབེན་པའི་གནས་སུ་ཡོལ་བ་ལ་སོགས་
ཀྱིས་བཅད་དེ། བླ་མ་ལ་རིག་མ་མཆོག་དང་ལྡན་པ་ཕུལ་ཞིང་། ཕྱག་དང་མཎྜལ་མངོན་དུ་
འགྲོ་བས་ཐལ་མོ་སྦྱར་ཏེ། བྱང་ཆུབ་རྡོ་རྗེ། ཞེས་པའམ། ཐབས་དང་ཤེས་རབ། ཅེས་པ་ལ་
སོགས་པས་ལན་གསུམ་དུ་གསོལ་བ་འདེབས་པས། སློབ་མ་རྣམ་སྣང་དུ་བསྒོམས་ལ། མིག
དར་བཅིངས་ཏེ། སློབ་དཔོན་གྱིས་རིག་མ་དང་སྙོམས་འཇུག་གི་སྦྱོར་བ་མངོན་རྟོགས་ལྟར་
བྱས་ཏེ། རྫོགས་རིམ་གྱི་རྣལ་འབྱོར་མངོན་དུ་བྱས་ནས་འདོད་བཞིན་དུ་ཕྱུང་བས། རབ་ཏུ་
བརྟན་པའི་བྱང་སེམས་དེ་ཉིད་སྦྱོར་མཚམས་ནས། མཐེབ་སྲིན་ཀྱང་། སངས་རྒྱས་ཡབ་ཡུམ་
ཁ་སྦྱོར་གྱི་ངོ་བོར་ལྟ་ཞིང་། དེ་ལས་བྱུང་བའི་སངས་རྒྱས་ཐམས་ཅད་ཀྱི་ཡེ་ཤེས་ཀྱི་བདུད་རྩིར་
བསམས་ནས། ཇི་ལྟར་འདས་པའི། ཞེས་སོགས་སམ། བཏུང་བ་རིན་ཆེན་འདི་དེ་ནི། །ལུས་
ཀྱི་རྡོ་རྗེ་རབ་གསལ་བྱེད། །བུ་ཁྱོད་ཤེས་ནས་རྟག་ཏུ་སྐྱེ། །ཡིད་ལས་བྱུང་བའི་ཆུ་རྒྱུན་འཐུང༌། །
ཞེས་པས། དེའི་ལྕེ་ཐོག་ཏུ་བྱིན། དེས་ཀྱང༌། ཨ་ཧོ་སུ་ཁ། བརྗོད་ཅིང་མྱངས་པས། ཡེ་ཤེས་ཀྱི་
བདུད་རྩི་ཤེལ་དྭངས་པ་བདེ་བ་ཚད་བཟུང་མེད་པ་བསྐྱེད་པས། ལུས་ཐམས་ཅད་གང་སྟེ། དེའི་
རྐྱེན་གྱིས་རང་བཞིན་བརྒྱད་ཅུའི་རྣམ་རྟོག་དབྱིངས་སུ་དག་ནས། སྒྲ་གྲགས་སྟོང་ནམ་མཁའ་
དང་མཉམ་པ་དང༌། ཏིང་ངེ་འཛིན་སྐྱེས། མིག་དར་འབྱེད་པའི་སྔགས་བརྗོད་དེ། བྷ་གའི་དཀྱིལ་
འཁོར་བསྟན་ནས། རིག་མས་ཀྱང་པདྨ་ནས་བདུད་རྩི་བྱིན་པ་མྱངས་ཤིང་བལྟས་པས་འདོད་
ཆགས་ཚད་མེད་པའི་སྟོབས་ཀྱིས་བདེ་བ་ཆེན་པོ་སྐྱེས་ཏེ། དྲན་རྟོགས་འགགས་ནས་འོད་
-107-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དཔག་ཏུ་མེད་པར་གྱུར་ནས་དེ་རྣམས་ཀྱི་བྷ་གའི་དཀྱིལ་འཁོར་མཐོང༌། གསང་བའི་དབང་
ཐོབ། ངག་གི་དྲི་མ་དག། སྒྲ་གྲགས་སྟོང་དང་། སེམས་གསལ་སྟོང་བརྗོད་བྲལ་དུ་རྟོགས།
སྔགས་ཀྱི་རྣམ་པར་སྒོམ་པ་ལ་དབང༌། འབྲས་བུ་གསུང་རྡོ་རྗེའི་གོ་འཕང་ཐོབ་པར་གྱུར་ཏེ།
དེའི་མཐའ་རྟེན་ལུང་བསྟན་པ་ནི། བླ་མའི་ཐུགས་ཀ་ནས་རང་ཉིད་ཤཱཀྱ་ཐུབ་པར་བསྒོམས་ཏེ་
གཡོན་པས་ཐུགས་ཀར་ཆོས་གོས་ཀྱི་གྲྭ་སེང་གེའི་རྣ་བ་ལྟར་བྱས། གཡས་པས་རྡོ་རྗེ་དྲིལ་བུ་
རྒྱ་གྲམ་དུ་བྱས་པ་བཟུང་བའི་མཆོད་སྦྱིན་གྱི་ཕྱག་རྒྱ་སྤྱི་བོར་བཟུང་ནས། དེ་བཞིན་གཤེགས
པ་ཐམས་ཅད་དང༌། མགྲིན་གཅིག་ཏུ། འདིར་ཁྱོད་ལ། ཞེས་པ་ལ་སོགས་པས་ལུང་བསྟན་པར་
བྱའོ། །ཤེས་རབ་ཡེ་ཤེས་ཀྱི་དབང་ནི་སྔར་ལྟར་འབུལ་བ་དང༌། གསོལ་བ་འདེབས་པའི་སློབ་
མ་འོད་དཔག་མེད་དུ་གནས་པ་ལ་མིག་དར་བཅིངས་ཏེ། དེའི་ལག་པ་གཡོན་པར་རིག་མའི་
ལག་པ་:གཡོན་(གཡས་)པ་གཏད་དེ། གཟུང་མ་ཡིད་འོང༌། ཞེས་པ་ལ་སོགས་པས་སྤྱད་པར་
གནང་བ་བྱིན་པ་དང༌། རིག་མ་དེ་ཡང་ལུས་མཐའ་དག་དྲི་ཞིམ་པོས་བྱུགས་ཤིང་རྒྱན་གྱི་ཁྱད་
པར་མཐའ་ཡས་པས་ཀྱང་མཛེས་པར་བྱས་ནས། བཤང་གཅི་དག་ནི། ཞེས་པ་སོགས་པའི་དྲི་
བ་དང་ལན་བྱས་ནས། དེ་མ་ཐག་ཤེས་རབ་ཆགས་པས་གཡོས་ནས་:སྐར་གིས་(སྐ་རགས་)
འགྲོལ་བ་ལ་བརྩོན་པར་བྱས་ཏེ། འོག་གོས་བསལ་ནས། ཐབས་ལ་པདྨ་སྟོན་པར་འདོད་པ་
ནི། བླ་མས་མིག་དར་ཕྱེ་བ་དང་། ཤེས་རབ་ཀྱི་མིག་ཟུར་ལྟ་ཞིང་འཇམ་པ་དང་བཅས་པར་
སྙན་པའི་གླུ་ལེན་ཞིང་། པདྨ་རྒྱས་པ་ལག་པ་གཡས་པས་བསྟན་ཏེ། ཨེ་མ་བདག་གི། ཞེས་པ་
ལ་སོགས་པ་དང་། :བྷ་བཛྲ་(བྷཉྫ་)མོཀྵ་ཧོ། ཞེས་བརྗོད་དེ། ཐབས་ཀྱི་པང་དུ་བྱོན། དེ་གཉིས་
ཀའི་སྤྱི་བོར་ༀ། མགྲིན་པར་ཨཱཿ སྙིང་ཁར་ཧཱུཾ། ལྟེ་བར་སྭཱ། སུམ་མདོར་ཧཱ། ཞེས་པས། བྱིན་
གྱིས་བརླབས་ཏེ། མངོན་པར་རྟོགས་པ་ལྟར་སྙོམས་འཇུག་གི་སྦྱོར་བ་བྱས་པས། དང་པོར་ལྟ་
བ་ལ་སོགས་པའི་དུས་སུ་དགའ་བ། དེ་ནས་ཅུང་ཟད་བསྲུབས་པས་རྡོ་རྗེའི་རྩ་བར་ཐིག་(ལེ་)
-108-

སྔགས་ལ་འཇུག་པའི་སྒོ་ལས། བདེ་ཆེན་རལ་གཅིག་མའི་ཆོས་སྐོར་རིམ་པ། ༨༩༽
གཡོས་(པ་)མཆོག་དགའ།
དེ་ནས་དྲག་པོ་བསྲུབ་ཅིང་བདེ་བ་ཕྱིར་འབྱུང་བ་ལ་ཐུག་པ་ཅུང་
ཟད་མ་ལྟུང་ཙམ་པ། དེ་ནས་རྩ་དབང་མོ་དང་སྦྱར་ཏེ་འཛག་པ་བཀག་ནས། ཡུན་རིང་དུ་
བསྒོམས་པས། རྡོ་རྗེ་ནོར་བུ་བྱང་སེམས་ཀྱིས་གང་སྟེ། འོད་གསལ་གྱི་རྟགས་རྫོགས་པར་ཤར་
བ་ན། དེའི་ལྷན་ཅིག་སྐྱེས་པའི་དགའ་བ་ཐོབ་སྟེ། ས་བཅུ་གཉིས་བགྲོད་པར་བསམ་མོ། །སྣང་
རྟགས་མ་ཤར་ན། མི་བསྐྱོད་པའི་ང་རྒྱལ་དང་ལྡན་པས། འོག་རླུང་ཅུང་ཟད་བསྐུམ་སྟེ། ཧཱུཾ་ཞེས་
གླུར་བླངས་ཤིང་དང་པོར་དལ་བུས་བསྲུབ། དེ་ནས་འབྲིང་དུ་བསྒྲུབ། དེ་ནས་དྲག་ཏུ་བསྲུབ་
ཅིང༌། སྒྲ་སྐྱུངས་པ་དང༌། བླ་མས། རྡོ་རྗེ་པདྨ་རབ་གནས་ཏེ། །བྱང་ཆུབ་སེམས་ཀྱང་སྤང་མི་
བྱ། །བསྐྱོད་བྱ་དེ་ཡི་དགའ་བ་ཡིས། །སེམས་ནི་ཀུན་ཏུ་གང་བ་བསྒོམ། །རྣལ་འབྱོར་པས་ནི་
བྱང་ཆུབ་སེམས། །ཇི་སྲིད་མ་དོར་དེ་སྲིད་དུ། །རྒྱུན་མི་ཆད་པར་དགའ་བ་ལས། །བྱུང་བའི་བདེ་
བ་ཅིས་མི་ཐོབ། །དངོས་གྲུབ་ཀུན་གྱི་གཏེར་གྱུར་པའི། །བྱང་ཆུབ་སེམས་ནི་ལྷུང་གྱུར་ན། །
ཕུང་པོ་རྣམ་ཤེས་བརྒྱལ་གྱུར་པས། །མ་སྨད་དངོས་གྲུབ་ག་ལ་ཡོད། །མཁའ་ཁམས་རྡོ་རྗེ་
ཀུན་སྦྱོར་ནའང༌། །རེག་བཅས་ཀྱིས་ནི་སྨད་བྱུང་ཆེའི། །བདེ་བ་བསྐྱེད་པར་བྱེད་པ་གང༌། །དེ་ན་
མཆོག་དགའ་བྱེད་པ་པོ། །དགའ་བྲལ་དག་གི་དབུས་སུ་ནི། །མཚོན་པ་ལྟོས་ལ་བརྟན་པར་
གྱིས། །པདྨའི་ནམ་མཁར་རྡོ་རྗེ་ཡིས། །ལྟེ་བས་མནན་པའི་གནས་དག་ཏུ། །རྡོ་རྗེ་སྐྱིལ་ཀྲུང་
དག་གིས་སེམས། །ནོར་བུའི་ནང་དུ་སོན་ལྟ་ཞིང༌། །ཡེ་ཤེས་སྐྱེ་བ་གང་ཡིན་དེ། །ཡེ་ཤེས་ངོ་
བོས་རྣམ་པར་བརྒྱན། །ཆགས་པ་མ་ཡིན་ཆགས་བྲལ་མིན། །དབུ་མར་དམིགས་པ་མ་ཡིན་
ནོ། །གང་ཚེ་རྣལ་འབྱོར་ཡེ་ཤེས་མཐོང༌། །བདེ་ལ་གནས་བྱ་མི་འགྱུར་བྱ། །ཐུན་ནམ་ཡང་ན་
ཉིན་གཅིག་གམ། །ཟླ་ཕྱེད་ཟླ་བ་ལོ་དང་ནི། །བསྐལ་པ་བསྐལ་པ་སྟོང་དུ་ཡང༌། །ཡེ་ཤེས་
མངོན་སྦྱོར་གྱིས་གནས་བྱ། །བདེ་བདེ་ས་པའི་མཚན་མ་མཐོང་བ་དང༌། མིག་དར་ཕྱེ་སྟེ། བདེ་
བ་ཆེན་པོ་དེ་ཉིད་ལ་མུ་བཞིའི་སྒྲོ་འདོགས་མན་ངག་ལྟར་བཅད་དེ། བསམ་གྱིས་མི་ཁྱབ་པའི་
-109-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཏིང་ངེ་འཛིན་ལ་མཉམ་པར་བཞག་པར་བྱའོ། །དེས་ནི་ཀུན་རྫོབ་བྱང་སེམས་ཀྱི་དཀྱིལ་འཁོར་
མཐོང་། ཤེས་རབ་ཡེ་ཤེས་ཀྱི་དབང་ཐོབ། སེམས་ཀྱི་དྲི་མ་དག། རང་གིས་བདེ་སྟོང་བརྗོད་
བྲལ་དུ་རྟོགས། བྱིན་བརླབས་ཀྱི་རྣལ་འབྱོར་སྒོམ་པ་ལ་དབང༌། འབྲས་བུ་ཐུགས་རྡོ་རྗེའི་གོ་
འཕང་ཐོབ་པར་གྱུར་ཏེ། ཞེས་བསྒོམ་པར་བྱའོ། །དེའི་མཐའ་རྟེན་དབུགས་དབྱུང་བ་ནི། ཤེས་
རབ་མས་ལག་པ་གཡོན་པས་ཐབས་ལ་འཁྱུད་ཅིང༌། གཡས་པས་མི་འཇིགས་པའི་ཕྱག་རྒྱ་
བསྟན་ཏེ། འདོད་ཆགས་བྲལ་བ་ལྟ་བུ་ཡི། །ཁམས་གསུམ་ན་ནི་སྡིག་མེད་དེ། །དེ་བས་འདོད་
ལ་ཆགས་བྲལ་བར། །ཁྱོད་ཀྱིས་ནམ་ཡང་མ་བྱེད་ཅིག། དཀའ་ཐུབ་ཀྱིས་མ་གདུང་བར་འདོད་
ཆགས་ལམ་དུ་གྱིས་ཤིག། ཅེས་གདམས་པར་བྱའོ། །
དབང་བཞི་པ་སྔར་ལྟར་གསོལ་བ་འདེབས་པའི་སློབ་མ་མི་བསྐྱོད་པར་གནས་པ་ལ།
མིག་དར་བཅིངས་ཏེ་རིག་མ་དང་སྦར་ཏེ་བསམ་མི་ཁྱབ་ཀྱི་ཏིང་ངེ་འཛིན་ལ་མཉག་པར་
བཞག་པའི་བར་སྔར་ལྟར་བྱས་ནས་ཡེ་ཤེས་ཅུང་ཟད་སྐྱེ་བའི་མཚན་མ་མཐོང་བ་དང་མིག་དར
ཕྱེ་སྟེ། རུས་སྦལ་གྱི་སྦྱོར་བས་ཁམས་གྱེན་དུ་དྲངས། ལུས་བདེ་སྟོང་གིས་གང་བ་ན། ལྟེ་བར་
ཐིག་ལེ་དཀར་པོ་མདངས་གསལ་བ་དྭངས་ཤིང་གསལ་བ་ལྷག་པར་དམིགས་ཏེ། དེའི་འོད་
ཟེར་གྱི་སྣོད་བཅུད་ཐམས་ཅད་བྱང་ཆུབ་ཀྱི་སེམས་ཀྱིས་རྣམ་པར་བསྡུས་ནས་དེ་ཉིད་ལ་
བསྟིམས་ཏེ། དེ་ཡང་དབུགས་ཀྱི་རླུང་མེ་ལོང་ལ་ཐིམ་པ་ལྟར། མཁའ་ཁྱབ་ཀྱི་ཏིང་ངེ་འཛིན་ལ་
མཉམ་པར་བཞག་སྟེ། རྟག་པ་མ་ཡིན་ཆད་པ་མིན། །བདག་མིན་གཞན་ཡང་མ་ཡིན་(ནོ། །)
ཞེས་པས། བསམ་གྱིས་མི་ཁྱབ་པའི་ཏིང་ངེ་འཛིན་ལ་མཉམ་པར་བཞག་གོ། དེས་ནི་དོན་དམ་
བྱང་ཆུབ་ཀྱི་དཀྱིལ་འཁོར་མཐོང༌། ཚིག་དབང་རིན་ཆེན་བཞི་པ་ཐོབ། བག་ཆགས་ཀྱི་དྲི་མ་
དག། བདེ་སྟོང་བསམ་གྱིས་མི་ཁྱབ་པའི་རྟོགས་པ་སྐྱེས། ཡེ་ཤེས་ཀྱི་རྣལ་འབྱོར་སྒོམ་པ་ལ་
དབང༌། འབྲས་བུ་རྡོ་རྗེ་འཆང་ཆེན་པོའི་གོ་འཕང་ཐོབ་པར་གྱུར་ཏོ། །ཞེས་བསྒོམ་པར་བྱའོ། །
-110-

སྔགས་ལ་འཇུག་པའི་སྒོ་ལས། བདེ་ཆེན་རལ་གཅིག་མའི་ཆོས་སྐོར་རིམ་པ། ༨༩༽
དེའི་མཐའ་རྟེན་གཟེངས་བསྟོད་པ་ནི། མཆོག་ཏུ་གསང་བའི། ཞེས་པ་ལ་སོགས་པའོ། །ཐམས་
ཅད་ཀྱི་དམ་ཚིག་བསྒྲག་པ་ནི། སློབ་དཔོན་སྨད་པར་མི་བྱ་ཞིང༌། །ཞེས་པ་ལ་སོགས་པའོ། །
རྗེས་ཀྱི་ཆོག་ནི། སློབ་མས་མཎྜལ་ཕུལ་ཏེ་ཕྱག་འཚལ་ཏོ། །གཙོ་བོས་ཇི་ལྟར་བཀའ།
ཞེས་པ་ལ་སོགས་པས་དམ་བཅའ་སྟེ། ཡོན་རྒྱ་ཆེར་དབུལ། བླ་མས་དཀྱིལ་འཁོར་ལ་མཆོད་
པ་བྱས་ནས། དངོས་གྲུབ་བླངས་ཤིང། ཨོཾ་བཛྲ་སཏྭ། བཟླས་ནས། མ་འབྱོར་པ་དང༌། ཞེས་
སོགས་ཀྱིས་བཟོད་པར་གསོལ་ལོ། །ༀ། ཁྱོད་ཀྱིས། ཞེས་པ་ལ་སོགས་བརྗོད་དེ། དཀྱིལ་
འཁོར་གྱི་ལྷ་རྣམས་རང་གི་ལུས་ལ་བསྡུ། དུས་དེ་ཉིད་དམ། ནངས་པར་ལྷའི་ང་རྒྱལ་དང་ལྡན་
པས། ཨ་ཀ་རོའམ། འབྲུ་གསུམ་བཟླས་ཤིང་རྡོ་རྗེའི་རྩེ་མོས་ཤར་སྒོ་ནས་བརྩམས་ཏེ་གཙོ་
བོའི་གནས་ལ་སོགས་པར། ཕྱིས་ནས་རང་གི་མགོར་བག་ཙམ་བཀོད་ལ། གཞན་ལ་ཡང་ཅུད་
ཟད་བྱིན་ནས། ལྷག་མ་རྣམས་ཆུ་ཀླུང་ལ་གདན་དྲངས་ཤིང་། དེ་ནས་བུམ་པར་ཆུ་བླངས་ཏེ།
དཀྱིལ་འཁོར་ལ་བསང་གཏོར་བྱས་ནས། ཡོན་བདག་དང་། སེམས་ཅན་ལ་ཕན་པ་དང༌། ཆོ་
ག་ཁ་བསྐང་བའི་ཕྱིར། ཞི་བའི་སྦྱིན་སྲེག་ཆོག་བཞིན་བྱ། མ་གྲུབ་ན་རྡོ་རྗེ་སེམས་དཔའི་
བསྒོམ་བཟླས་མང་དུ་བྱས་ཏེ། བསྔོ་བ་དང༌། སྨོན་ལམ་དང༌། བཀྲ་ཤིས་ལ་སོགས་པ་རྒྱ་ཆེར་
བྱས་ནས། གནས་གསུམ་དུ་འབྲུ་གསུམ་བཀོད་དེ། སྤྱོད་ལམ་གྱི་རྣལ་འབྱོར་ལ་གནས་པར་
བྱའོ། །བདེ་ཆེན་རལ་པ་གཅིག་གི་ཆོ་ག་ཅུང་ཟད་རྒྱས་པ་བཤད་ཟིན་ཏོ། །
འབྲིང་དུ་བྱ་བར་འདོད་པས་རྡུལ་ཚོན་མེད་པར་རས་བྲིས་ལ་སོགས་པའི་དཀྱིལ་འཁོར་
ལ་བརྟེན། ས་ཆོག་རྣམས་དོར་བའམ། གཞན་ཡང་རིག་པའི་དབང་ལྔ་ལ་སོགས་པའི་སྐབས་
སུ་སློབ་མ་ས་བོན་ལ་ལྷར་མི་བསྐྱེད་པར་ལྷ་དེ་དང་དེར་མོས་པ་ཙམ་བྱས་ཏེ། དབང་བསྐུར་བ་
དང་། དོན་ལྔའི་རྟོགས་པ་བསྐྱེད་པ་ལ་སོགས་པའི་ཚིག་དེ་དག་ཀྱང་དོར་བས་ཆོག་གོ། བསྡུས་
ཏེ་བྱ་བའི་ཚུལ་ནི། གསང་བ་འདུས་པའི་ཆོག་དང་འདྲའོ། །བདེ་ཆེན་རལ་པ་གཅིག་པའི་དཀྱིལ་
-111-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཁོར་གྱི་ཆོག་རྣམ་པར་གཞག་པ་ལས། རྒྱུད་ཀྱི་ལུགས་ལ་བྱ་བའི་ལེའུ་སྟེ། དང་པོའོ།། །།
མངྒལཾ༎